Passasierskepe glo nie meer welkom by V&A WaterfrontDie MS Deutschland staan geanker by die V&A Waterfront Medium en kleiner skepe was in die verlede toegelaat om by die Waterfront te anker, terwyl skepe langer as 200 meter by die Doncan Dock moes anker. Die departement het genoem dat hulle die besluit geneem het weens sekuriteitsgevare en het gesê dat alle skepe nou slegs toegelaat sal word om by die hoofhawe te anker. Raadslid Grant Pascoe het gesê dit sal die tradisioneel besige passasierskipseisoen beïnvloed. “Ons het begrip dat daar ŉ sekuriteitsrisiko is, maar ek dink tog ons kan die situasie beheer. Ons verwag ten minste 13 passasierskepe om deur die hawe te kom en dit is goeie besigheid.”